《和胡漕斗茶分药》
宋代·李复

万里飞香入晋山，高真秘录露谈端。
春雷发地岩惊绿，夜鹤飞坛鼎转丹。
仙桂清风生两腋，玉壶五色抱神丸。
虚谈论罢无尘事，林外娟娟月半残。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。